Diari Oficial de la Generalitat Valenciana


Sumari del DOGV 2666, del 12-01-1996 (1996/837230)

ORDRE de 9 de gener de 1996, de la Conselleria d'Agricultura i Medi Ambient, sobre delegació de funcions en el secretari general i altres òrgans de la Conselleria d'Agricultura i Medi Ambient.
------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/01/09/(1)/dof/vci/html**

### Dades del document

Número de DOGV
:   2666

Data del DOGV
:   12-01-1996

Secció del DOGV
:   DISPOSICIONS GENERALS

Número del document
:   1996/837230


Data del document
:   09-01-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 9 de gener de 1996, de la Conselleria d'Agricultura i Medi Ambient, sobre delegació de funcions en el secretari general i altres òrgans de la Conselleria d'Agricultura i Medi Ambient.   
Tant la complexitat de les competències que desplega la Conselleria d'Agricultura i Medi Ambient, creada mitjançant el Decret 138/1995, de 6 de juliol, del Govern valencià, com l'estructura actual dels seus òrgans de govern i l'experiència adquirida en aquests mesos aconsellen una reordenació de les delegacions actualment vigents.  
Per tant, en ús de les facultats que em confereixen els articles 35 i 68 de la Llei de la Generalitat Valenciana 5/1983, de 30 de desembre, de Govern valencià,  
ORDENE  
Article 1  
Delegar en el secretari general de la Conselleria d'Agricultura i Medi Ambient les atribucions següents:  
a) L'autorització de despeses, disposició, liquidació de crèdits exigibles i sol·licituds d'ordenació de pagaments corresponents a contractes menors dels capítols II i VI del Programa 711.10.  
b) La disposició de despeses dels capítols IV i VII del Programa 711.10 per un import inferior a 1.000.000 de pessetes, llevat de les concedides segons l'article 45.c i 45.d del Text Refós de la Llei d'Hisenda Pública de la Generalitat Valenciana.  
c) Les liquidacions de crèdits exigibles i les sol·licituds d'ordenació de pagaments, inclosa l'aprovació dels justificants necessaris per a procedir al pagament, dels capítols II, IV, VI i VII del Programa 711.10.  
d) L'aprovació o conformitat de qualsevol document comptable necessari en l'execució dels pressupostos de despeses i ingressos.  
e) L'aprovació dels expedients de modificació de crèdits que siguen competència d'aquesta conselleria segons els límits legals i pressupostaris vigents, així com les propostes d'aprovació d'aquells expedients de modificació de crèdits l'aprovació dels quals corresponga a altres òrgans de la Generalitat Valenciana.  
Article 2  
Delegar en els directors generals de la Conselleria de Agricultura i Medi Ambient:  
a) L'autorització de despeses, disposició, liquidació de crèdits exigibles i sol·licituds d'ordenació de pagaments corresponents als contractes menors dels capítols II i VI i els de qualsevol import de capítol VIII.  
b) La liquidació de crèdits exigibles i sol·licituds d'ordenació de pagaments i l'aprovació dels justificants necessaris per a procedir al pagament dels capítols II, IV, VI, VII i VIII.  
Tots ells referits als seus respectius programes pressupostaris.  
Article 3   
Delegar en els directors dels serveis territorials de la Conselleria d'Agricultura i Medi Ambient l'autorització de despeses, disposició i liquidació de crèdits exigibles corresponents als contractes menors dels capítols II i VIII del pressupost de despeses assignat per la Secretaria General als seus respectius centres gestors, d'acord amb les normes de gestió que dicte per a cada exercici. Així mateix, es delega la liquidació de crèdits exigibles de capítol II derivats de qualsevol expedient de contractació igualment corresponent a despeses dels seus centres gestors.  
DISPOSICIó ADDICIONAL  
En les resolucions que es dicten fent ús de les delegacions d'atribucions d'aquesta ordre es farà constar sempre aquest extrem de forma expressa d'acord amb allò que estableixen l'article 68.6 de la Llei 5/1983, de 30 de desembre, de Govern valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà esgotada la via administrativa d'acord amb els articles 13 i 109 d'aquesta última llei.  
DISPOSICIó DEROGATòRIA  
Queda derogada de forma expressa l'Ordre de 14 de juliol de 1995, de la Conselleria d'Agricultura i Medi Ambient, sobre delegació de funcions en el sotsecretari, en el secretari general i altres òrgans de la Conselleria d'Agricultura i Medi Ambient (DOGV núm. 2564, 04.08.95).  
DISPOSICIó FINAL  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 9 de gener de 1996  
La consellera d'Agricultura i Medi Ambient,  
M. àNGELS RAMóN-LLIN I MARTíNEZ


Còpia Permalink ELI